Imtella' Ottubru 25, 2021 - Aġġornata 25 Ta' Ottubru, 2021 7:24am Tħabbret il-mewt ta' James Michael Tyler, wieħed mill-atturi tas-sensiela magħrufa Friends. Huwa kien jinterpreta l-karattru ta' Gunther. Tyler, li kellu 59 sena, miet f'daru f'Los Angeles wara li tilef il-battalja mal-kanċer. Huwa kien meqjus bħala The Seventh Friend jiġifieri l-karattru l-iktar importanti wara s-sitt ħbieb li madwarhom kienet mibnija s-sensiela. Tyler instab li kellu kanċer fil-prostata fl-2018 li nfirixlu fl-għadam. Huwa kien ħeġġeġ lill-irġiel biex jagħmlu testijiet tad-demm meta jagħlqu l-40 sena. Fost dawk li kienu minn tal-ewwel li sellmu l-memorja tiegħu kien hemm Jennifer Aniston u Courteney Cox li kienu tnejn mill-atturi ewlenin tas-serje.